Valdas Adamkus
Store norske leksikon,Historie,Verdens historie og samtidshistorie,Europa,Litauens historie,Litauens samtidshistorie
Valdas Adamkus er en litauisk politiker som var president i Litauen i to perioder på 1990- og 2000-tallet.
Under Sovjetunionens annektering av Litauen i juni 1940 og fram til den tyske innmarsjen ett år senere, deltok Adamkus i motstandsbevegelsen. Da Den røde hær tok kontroll over Litauen igjen i 1944, dro Adamkus til Tyskland. I 1949 dro han videre til USA, der han ble utdannet ingeniør og var aktiv i det litauisk-amerikanske emigrantmiljøet.Valdas Adamkus arbeidet innen amerikansk miljøvernadministrasjon og var medlem av det republikanske partiet. Fra 1972 besøkte han Litauen hvert år og var etter selvstendigheten aktiv i litauisk politikk.Foran valget i 1996 bidro Valdas Adamkus til å forene høyresiden i litauisk politikk, og fra 1998 til 2003 var han Litauens president. Adamkus stilte til gjenvalg, men ble overraskende slått av utfordreren Rolandas Paksas. Etter at Paksas måtte gå av, ble Adamkus igjen valgt til president i 2004, og satt til 2009, da han ble etterfulgt av Dalia Grybauskaitė. Les mer i Store norske leksikon Litauens historie Litauens samtidshistorie Litauens politiske system